BIGC ซื้อคาร์ฟูร์ผลดีระยะยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....เจียรนัย อุตะมะ
แม้ว่าบริษัท บิ๊กซี ซูเปอร์เซ็นเตอร์ (BIGC) มีแผนจะซื้อหุ้นทั้งหมดในบริษัท Cencar ที่ดำเนินธุรกิจคาร์ฟูร์ในประเทศทั้งหมดในราคา 3.55 หมื่นล้านบาท คิดเป็นมูลค่ากิจการต่อยอดขาย 1.18 เท่า ราคาแพงกว่าไฮเปอร์มาร์เก็ตอื่น ที่อยู่ที่ 0.37086 เท่า หรือราคาตามมูลค่าบัญชี 3.7 เท่า และราคาต่อกำไรก่อนหักดอกเบี้ยภาษีและค่าเสื่อมราคาที่ 12.5 เท่า สูงกว่าค่ากลางการเข้าซื้อของอุตสาหกรรมที่ราคาตามมูลค่าบัญชีที่ 2.3 เท่า และราคาต่อกำไรก่อนหักดอกเบี้ยภาษีและค่าเสื่อมราคาที่ 8.3 เท่า แต่เนื่องจาก BIGC เป็นผู้เล่นที่มีอยู่ในตลาด จึงน่าจะได้ดีจากการผนึกกำลังเชิงกลยุทธ์และการประหยัดต่อขนาด
นักวิเคราะห์บริษัทหลักทรัพย์ (บล.) ธนชาต วิเคราะห์ว่า BIGC สร้างกำไรต่อสาขาต่อปีสูงที่สุดเทียบคู่แข่งที่ 46 ล้านบาท เทียบคาร์ฟูร์สร้างกำไรต่อสาขาต่อปีต่ำสุดที่ 18 ล้านบาท เชื่อว่า BIGC จะใช้ประโยชน์จากความเชี่ยวชาญเพื่อการพัฒนาความสามารถในการทำกำไรของคาร์ฟูร์ให้ทัดเทียมตนเองได้และคาดว่าจะใช้เวลากว่าปีในการแปลงร้านคาร์ฟูร์ทั้งหมดเป็นแบรนด์ BIGC
ทั้งนี้ จะมีการประชุมวิสามัญผู้ถือหุ้น BIGC วันที่ 5 ม.ค. 2554 เพื่อขออนุมัติผู้ถือหุ้น
คาร์ฟูร์เป็นไฮเปอร์มาร์เก็ตที่ใหญ่อันดับสี่ในไทย ด้วยสาขาไฮเปอร์มาร์เก็ต 34 สาขา ซูเปอร์มาร์เก็ต 8 สาขา หลังการได้กิจการมา BIGC ยังเป็นผู้เล่นรายใหญ่อันดับสองแต่สาขาน้อยกว่าเทสโก้เพียงไม่กี่แห่งเท่านั้น โดยมีสาขา 103 สาขา เทียบไฮเปอร์มาร์เก็ตเทสโก้ 116 สาขา
ในส่วนเครือข่ายร้านค้าเมื่อรวมกันแล้ว BIGC จะมีสถานะแข็งแกร่งขึ้นในกรุงเทพฯ เพราะมีสาขาต่างจังหวัดมากขณะที่สาขาของคาร์ฟูร์ 30 จาก 42 แห่ง ตั้งในเขตกรุงเทพฯ และปริมณฑล
จำนวนร้านค้าไฮเปอร์มาร์เก็ตจะเพิ่มเป็น 103 สาขา จาก 69 สาขา +49 สาขา พื้นที่ขายจะเพิ่มเป็น 888,000 ตารางเมตร จาก 609,000 ตารางเมตร +46% และพื้นที่เช่าจะเพิ่มเป็น 585,000 ตารางเมตร จาก 435,000 ตารางเมตร +34%
สำหรับเงินทุนในการเข้าซื้อกิจการครั้งนี้ BIGC มีแผนจะกู้ยืมเงินและไม่เพิ่มทุน
“เราคาดว่ากำไรก่อนหักดอกเบี้ยภาษีและค่าเสื่อมราคาของ BIGC ต่อปีจะอยู่ที่ 8,000 ล้านบาท โดย 2,0003,000 ล้านบาท จะเป็นงบลงทุนต่อปีและการเข้าซื้อครั้งนี้จะทำให้กำไรต่อหุ้นเพิ่มขึ้นตั้งแต่ปีแรกประมาณ 5% และเกิดการผนึกกำลังเชิงกลยุทธ์เต็มที่ในปีที่สามที่กำไรต่อหุ้นจะเพิ่มขึ้นประมาณ 20%” นักวิเคราะห์ บล.ธนชาต กล่าว
อย่างไรก็ตาม กำไรที่ได้จากคาร์ฟูร์คงจะไม่เพียงพอที่จะชดเชยภาระดอกเบี้ยที่เพิ่มขึ้นและค่าใช้จ่ายในการเปลี่ยนแบรนด์ ที่จะส่งผลให้กำไรสุทธิของ BIGC ลดลงไปอย่างน้อย 5 ปี แต่จะส่งผลดีระยะยาวและเพิ่มราคาเป้าหมายจากส่วนลดกระแสเงินสด
สำหรับมูลค่าลงทุนในคาร์ฟูร์ คิดเป็นประมาณ 845 ล้านบาทต่อสาขา ซึ่งสูงกว่าการที่ BIGC ลงทุนเปิดสาขาเอง ซึ่งใช้เม็ดเงินสาขาละ 550 ล้านบาท สำหรับสาขาขนาดกลาง 
ปัจจุบัน BIGC มีฐานะเป็นเงินสดสุทธิ (Net Cash) โดยหากมีการกู้ยืมเงินทั้งจำนวนจะส่งผลให้อัตราส่วนหนี้สินสุทธิต่อทุนเพิ่มเป็น 1.8 เท่า และมีดอกเบี้ยจ่ายประมาณ 1,600 ล้านบาท/ปี 
นักวิเคราะห์ บล.กิมเอ็ง (ประเทศไทย) ประเมินเบื้องต้นเมื่อรวมคาร์ฟูร์ยอดขายในปี 2554 จะสูงกว่า 1 แสนล้านบาท และมีกำไรเพิ่มขึ้นจากประมาณการเดิม 25% เป็นประมาณ 3,4003,500 ล้านบาท (BIGC คาดว่ากำไรจะเพิ่มขึ้น 5% ในปีหน้าและ 19.7% ในปี 2556) ราคาเหมาะสมจากวิธีคิดลดกระแสเงินสดปรับขึ้นเป็น 7882 บาท ราคาหุ้นจึงนับว่า เต็มมูลค่า แล้ว
ล่าสุด BIGC รายงานกำไรสุทธิ ไตรมาส 3 ปี 2553 ที่ 590 ล้านบาท เพิ่มขึ้น 23.5% จากช่วงเดียวกันของปีก่อน เนื่องจาก
ประการแรก แม้อัตรากำไรขั้นต้นจะลดลงที่ 5.4% จาก 6.7% ในไตรมาส 3 ปี 2552 จากการดำเนินกิจกรรมทางการตลาด แต่ได้ช่วยกระตุ้นยอดขายเติบโต โดยเฉพาะยอดขายในสาขาต่างจังหวัด
ประการที่สอง รายได้ค่าเช่าเพิ่มขึ้นจากการปรับขึ้นของค่าเช่าประจำปี
ประการที่สาม รายได้อื่นๆ เพิ่มขึ้น ส่วนใหญ่จากรายได้การส่งเสริมการขายผลิตภัณฑ์ของผู้ผลิต และการบันทึกรายได้ชดเชยความเสียหายจากการหยุดชะงักทางธุรกิจจำนวน 87 ล้านบาท
ประการที่สี่ ค่าใช้จ่ายดอกเบี้ยลดลงจากการกู้ยืมที่ลดลง ส่งผลให้ภาระค่าใช้จ่ายดอกเบี้ยลดลงอย่างมีนัยสำคัญเทียบกับในไตรมาส 2 ปี 2553 กำไรสุทธิลดลง 13.9% สาระสำคัญจากยอดขายลดลง ผลกระทบจากฤดูฝนทำให้ยอดขายในไตรมาส 3 เป็นช่วง low Season ของปี ด้านฐานะการเงินแข็งแกร่ง BIGC มีเงินสดมากกว่าหนี้สินที่มีภาระดอกเบี้ยทำให้บริษัทมีสภาพคล่องสูงสนับสนุนการขยายธุรกิจในอนาคตโดยบริษัทคาดเปิดสาขาใหม่ได้ 34 แห่งในปี 2553 (เปิด 1 สาขา ในไตรมาส 2 และจะเปิด 23 สาขา ในไตรมาส 4)
อย่างไรก็ตาม นักวิเคราะห์ บล.กรุงศรีอยุธยา มองว่าการซื้อกิจการคาร์ฟูร์อาจจะยังไม่ส่งผลให้กำไรของ BIGC เติบโตอย่างมีนัยสำคัญทันทีในปี 2554 เนื่องจาก BIGC อาจมีค่าใช้จ่ายการดำเนินงานเกี่ยวกับการควบรวมกิจการเพิ่มขึ้น นอกจากนี้การกู้เงินจำนวนมากเพื่อซื้อกิจการคาร์ฟูร์ทำให้ภาระค่าใช้จ่ายดอกเบี้ยสูงขึ้น โดยคาดว่าการซื้อกิจการจะแล้วเสร็จในราวต้นปี 2554 
คาดว่าคาร์ฟูร์จะมียอดขายปี 2553 ราว 3 หมื่นล้านบาท คิดเป็นราว 40% ของประมาณการยอดขายของ BIGC ทำให้ยอดขายของ BIGC จะสามารถเติบโตก้าวกระโดดได้ในปี 2554
นักวิเคราะห์ บล.กรุงศรีอยุธยา มีแนวโน้มปรับเพิ่มประมาณการกำไรปี 2553 และปี 2554
ทั้งนี้ จะมีการประชุมนักวิเคราะห์กับ BIGC ในสัปดาห์หน้า คาดว่าจะได้รับข้อมูลเพิ่มเติมเกี่ยวกับแผนธุรกิจของ BIGC ซึ่งมีแนวโน้มสูงที่นักวิเคราะห์ บล.แห่งนี้จะมีการปรับเพิ่มประมาณการผลการดำเนินงานของ BIGC เพิ่มขึ้นตามมา 
สำหรับประมาณการเดิมที่ไม่รวมการซื้อกิจการคาร์ฟูร์ คาดการณ์กำไรสุทธิปี 2553 ที่ 3,200 ล้านบาท (+12.5% จากช่วงเดียวกันของปีก่อน) และประมาณการกำไรสุทธิปี 2554 ที่ 3,600 ล้านบาท (+11.4% จากช่วงเดียวกันของปีก่อน)
นอกจากนั้น ยังอยู่ระหว่างการปรับมุมมองการลงทุนของ BIGC จากเดิมแนะนำ “เก็งกำไร” เนื่องจากมีแนวโน้มสูงที่จะปรับประมาณการผลการดำเนินงานเพิ่มขึ้น และการปรับเพิ่มมูลค่าพื้นฐานของ BIGC จากเดิมที่ 67 บาท (ก่อนการซื้อกิจการคาร์ฟูร์) อิงจากสัดส่วนราคาต่อกำไรที่คาดหวัง ที่ 15 เท่า
แต่ในระยะสั้น มองว่า BIGC อาจมีความเสี่ยงเรื่องราคา เนื่องจากราคาหุ้นของ BIGC ปรับเพิ่มขึ้นสูง 42% ภายในเวลาเพียง 3 เดือน หลังจากแนะนำ “เก็งกำไร” ในเดือน ส.ค. ราคาหุ้นปรับขึ้นสะท้อนปัจจัยบวกจากการฟื้นตัวของผลการดำเนินงาน และเป็นหนึ่งในผู้ร่วมประมูลซื้อกิจการคาร์ฟูร์ระดับหนึ่งแล้ว
บล.ฟาร์อีสท์ ให้ราคาเป้าหมายโดยประมาณการจากยอดขายและกำไรที่คาดว่าจะเพิ่มขึ้นจากการซื้อกิจการเทสโก้ในปี 2554 ในเบื้องต้น และให้ราคาเป้าหมายของ BIGC ไว้ที่ 90 บาท ยังแนะนำ “ซื้อ”